Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 732

10. évfolyam Egyéb szolgáltatások szakmai alapozó ismeretek 148 óra Egyéb szolgáltatások szakmai alapozó gyakorlatok 222 óra Elmélet és gyakorlat 370 óra EGYÉB SZOLGÁLTATÁSOK SZAKMAI ALAPOZÓ ISMERETEK 9—10. évfolyam Célok és feladatok A szakiskolákban 9—10. évfolyamon folyó szakmai alapozó oktatás keretében egy szakmacsoport közös szakmai (elméleti és gyakorlati) ismereteinek nyújtása; készségek, képességek fejlesztése folyik. A szakmai alapozó oktatás keretében a tanulók az általános szakmai elméleti ismeretek elsajátítása mellett megismerkednek a kiválasztott szakmacsoport jellemzõ technológiáival, a felhasznált anyagokkal, megismerik a szakmacsoportba tartozó szakképesítéseket, s felkészülnek az Országos Képzési Jegyzékben szereplõ konkrét szakképesítés kiválasztására. Az Egyéb szolgáltatások szakmai alapozó ismeretek oktatásának célja a szakmacsoport közös elméleti ismereteinek nyújtása, a készségek, képességek fejlesztése, a jellemzõ technológiák, munkamûveletek, felhasznált anyagok, a szakmacsoport szakképesítéseinek bemutatása. A tananyag tanításának célja, hogy bõvítse, rendszerezze és mélyítse el a közismereti tantárgyak keretében tanult ismereteket, alapozza meg a szakmai mûveltséget, készítsen fel a szakmacsoport alapozó gyakorlataira. A szakmacsoport sokszínû, tartalmas bemutatásával hívja fel a tanulók figyelmét a szakmák sajátosságaira, mutassa be a pályák szépségeit, termékeit, szolgáltatásait, veszélyeit, hasznosságát, fejlõdésének irányát, a szakmacsoportba tartozó szakképesítések munkaköreiben dolgozók tevékenységét. Segítse a tanulókat leendõ szakmai szerepük kiválasztásában, a pályaválasztási döntés megerõsítésében, egyéni életpályájuk reális megtervezésében. Adjon alkalmakat a tanulóknak képességeik, szakmai tehetségük kibontakoztatására, keltse fel az érdeklõdést a szakmai tevékenységek mélyebb elméleti alapjai iránt. Biztosítson lehetõséget a szakmacsoport munkaköreiben szükséges megfelelõ magatartás kialakulásához, a tanulási és szakmai motiváció fejlesztéséhez. Neveljen a szakmai tevékenységekkel kapcsolatban tudatos, felelõsségteljes magatartásra, alakítsa ki a tanulókban a pontos és minõségi munkavégzés igényét, a környezettel szembeni felelõsségérzetet. Az Egészségtan tanításának célja megismertetni a tanulókkal az egészség jelentõségét, hogy mindennapi tevékenységükben, magatartásukban az egészséges életmódra való törekvés megnyilvánuljon. A Néprajz, társadalomismeret célja nemzetiségi, etnikai, vallási csoportok hagyományainak bemutatása, a másság iránti tolerancia fejlesztése. A Mindennapi ismeretek tanításának célja, hogy nyújtson hasznos ismereteket a hétköznapi élet területein is, segítse a tanulókat napi ügyeik intézésében, helyes életvitelük kialakításában. Bemutat háztartási, munkavédelmi, tûzvédelmi, környezetvédelmi, munka- és családjogi tudnivalókat. A Rajz és vizuális kultúra tanításának célja segíti a mûvészetek, az esztétikum megértését, hozzájárul a tanulók érzelemvilágának gazdagodásához. Nevel a színek, a vonalak, tónusok, formák, a tér pontos megfigyelésére, fegyelmezett, igényes munkavégzésre. A Kémia tanításának célja a régebben tanult ismeretek rendszerezése, a tanulási alapkészségek fejlesztése, a mindennapi élet anyagainak, kémiai folyamatainak bemutatása. Fejlesztési követelmények Alakuljon ki a tanulókban a tudás, a tanulás és a munka megbecsülése és szeretete, értsék meg és érezzék át jelentõségüket az emberiség kultúrájának kialakulásában és mai fejlõdésében. A tananyag elsajátítása során fejlõdjenek a tanulók szakmai tantárgyak tanulásához szükséges képességei, különösen a fogalomalkotó képesség, az önálló tapasztalatszerzési és ismeretalkalmazási képesség, a kreativitás, logikus gondolkodás, problémamegoldó képesség. A szóbeli és írásos kommunikációban törekedjenek a nyelv, szakkifejezések szabatos használatára, értsék a tevékenységükkel kapcsolatos alapfogalmakat, folyamatosan bõvítsék a szókincsüket, fejlõdjön szabadkézi és mûszaki rajzkészségük. A tárgy tanulása során a tanulók váljanak képessé a különbözõ ismeretforrások használatára, az információk helyes értelmezésére, az ismeretek alkalmazására. A tantárgyi tevékenység során szokják meg a tanulást, az önmûvelést, az önálló és produktív feladatmegoldást, érezzék meg a tanulási eredmények, sikerek értékét, örömét. Alakuljon ki, fejlõdjön a szépérzékük, erõsödjön meg a saját munkájukkal kapcsolatos igényességük, tanulásuk legyen átgondolt, célszerû és eredményes, írásos munkáikban törekedjen az igényes külalakra. A tantárgyi tevékenység végzése során erõsödjék bennük a kötelességtudat, a felelõsségérzet, a mások munkájának tisztelete, fejlõdjék a tanulási és szakmai motiváció, váljon tudatos döntéssé a szakmaválasztás. Ismerjék meg, fogadják el és tudatosan alkalmazzák a szakmai tevékenységek végzéséhez szükséges magatartási szabályokat, magatartásformákat. A szakmai tanulmányi tevékenység által alakuljon ki a szakmához, a választott munkához, életpályához való kötõdésük. A tanulók lássák meg a munka, a szakmai tevékenységek mögött az embert és a természetet, tiszteljék annak értékeit, legyenek képesek az egészséget megõrzõ magatartás elsajátítására. Legyenek tisztában a felelõsségteljes nemi élettel, az élvezeti cikkek, a káros szenvedélyek egészség és személyiségromboló hatásaival. Ismerjék fel és utasítsák el a környezetszennyezõ, természet- és egészségkárosító tevékenységeket, az ilyen magatartást. Ismerjék meg a néprajztudomány ágait, alakuljon ki átfogó képük a magyar népcsoportokról és a Magyarországon élõ nemzetiségekrõl. Mindennapi életükben, iskolai tevékenységeik és leendõ munkájuk során alkalmazzák az elméleti tananyagokban tanult ismereteiket, hasznosítsák megszerzett készségeiket, képességeiket.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes